Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 542/13/8802	Košice I, 31.3.2014
EEČ : 2-63-122-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX, 
Obsahom zmieru je:
obvinený XXXXX
- vyhlásil, že spáchal skutok, pre ktorý je stíhaný a ktorý spočíva v tom, že dňa 3.9.2013 v čase okolo 19.40 hod. v Košiciach po ul. Štefánikovej viedol osobné motorové vozidlo zn. Opel Combo-C, EVČ: KE XXXXX, pričom nedal prednosť a narazil do chodkyne XXXXX, ktorá prechádzala po riadne vyznačenom priechode pre chodcov z ľavej strany na pravú z pohľadu vodiča, pričom pri nehode utrpela ťažké zranenia, a to viacúlomkovú zlomeninu hornej časti pravej ramennej kosti s miernym posunom, zlomeninu bočných častí krížovej kosti obojstranne so zlomeninou horných aj dolných ramienok lonovej kosti obojstranne, zlomeninu priečnych výbežkov tretieho a štvrtého driekového stavca vľavo, pomliaždenie čelovej oblasti s krvnou podliatinou, pomliaždenie s krvnou podliatinou v ľavej spánkovej oblasti, otras mozgu, pomliaždenie lopaty kosti bedrovej vľavo s dvoma odreninami, tržnozmliaždenú ranu na vonkajšej strane pravého stehna, pomliaždenie sleziny a ľavého laloka pečene s dobou liečenia 4-5 mesiacov,

- dopravnú nehodu nahlásil v poisťovni Kooperativa a.s., kde je vozidlo povinne zmluvne poistené, v ktorej si poškodená uplatní náhradu spôsobenej škody z titulu bolestného,

- dňa 18.3.2014 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 170,-€, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100  a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou ORP-1929/2-OVK-KE-2013.
dňa 3.9.2013 v čase okolo 19.40 hod. v Košiciach po ul. Štefánikovej viedol osobné motorové vozidlo zn. Opel Combo-C, EVČ: KE XXXXX, pričom nedal prednosť a narazil do chodkyne XXXXX, ktorá prechádzala po riadne vyznačenom priechode pre chodcov z ľavej strany na pravú z pohľadu vodiča, pričom pri nehode utrpela ťažké zranenia, a to viacúlomkovú zlomeninu hornej časti pravej ramennej kosti s miernym posunom, zlomeninu bočných častí krížovej kosti obojstranne so zlomeninou horných aj dolných ramienok lonovej kosti obojstranne, zlomeninu priečnych výbežkov tretieho a štvrtého driekového stavca vľavo, pomliaždenie čelovej oblasti s krvnou podliatinou, pomliaždenie s krvnou podliatinou v ľavej spánkovej oblasti, otras mozgu, pomliaždenie lopaty kosti bedrovej vľavo s dvoma odreninami, tržnozmliaždenú ranu na vonkajšej strane pravého stehna, pomliaždenie sleziny a ľavého laloka pečene s dobou liečenia 4-5 mesiacov,

Odôvodnenie: 
	Uznesením vyšetrovateľa Okresného riaditeľstva PZ v Košiciach, Odboru kriminálnej polície, sp. zn. ORP-1929/2-OVK-KE-2013 zo dňa 3.9.2013 bolo začaté trestné stíhanie a dňa 12.11.2013 vznesené obvinenie XXXXX pre prečin ublíženia na zdraví podľa § 157 ods. 1, ods. 2 písm. a/ Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodená dňa 18.3.2014 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodená uplatní náhradu spôsobenej škody z titulu bolestného. 

Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Zo spáchania skutku je obvinený usvedčovaný výpoveďou samotnej poškodenej, svedkov nehody a taktiež závermi znaleckého posudku z odboru cestnej dopravy.
	
Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 170,- €, z ktorej 50% je určených pre neziskovú organizáciu Rádu premonštrátov - Opátstvo Jasov, XXXXX, č. ú. 2921842260/1100   a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	
Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a na jeho osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. (§ 185 ods. 2 Tr. por.)

JUDr. Jana Redayova
prokurátorka